આમ તો આ બિલને જૂન-૨૦૧૬ સુધીમાં કાયદાકીય સ્વરૂપ આપવાનું હતું, પરંતુ રાજકીય અહમ્ના ટકરાવમાં આવું બિલ સમયસર પસાર થઈ નહિ શકતાં લગભગ બે માસ આ બિલ પેન્ડિંગ રહ્યું હતું અને હવે આ બિલ પસાર થઈ જતાં તેને ટૂંક સમયમાં જ સત્તાવાર રીતે કાયદેસરતા આપીને અમલમાં મુકાશે. આ મામલે રાજ્યસભામાં સત્તાધારી પક્ષ અને વિપક્ષ વચ્ચે લાંબી ગડમથલ ચાલ્યા બાદ અંતે બિલ પસાર થઈ જતાં અનેક પ્રકારની અટકળો પર પૂર્ણવિરામ મુકાઈ ગયું છે. આ બિલ પાસ થઈ જતાં કેન્દ્ર અને રાજ્ય સરકાર દ્વારા લગાવવામાં આવતા વિવિધ કરનું સ્થાન જીઅેસટી લેશે અને તેથી જ આ બિલને અપ્રત્યક્ષ કરમાં સુધારાની દિશામાં મહત્ત્વનું માનવામાં આવે છે.